ועדת הפנים ואיכות הסביבה, כנסת 18, פרוטוקול מספר 227, 2010-07-05 14:30

דוד אזולאי: שלום לכולם, אני מתכבד לפתוח את הדיון.

דוד אזולאי: על סדר היום - הצעת חוק להגנה על עדים (תיקון מס' 3)(דיונים בחקיקת משנה), התש"ע-2010.

דוד אזולאי: דיונים או חוקים?

עידו יצחק: דיונים בחקיקת משנה.

דוד אזולאי: אנחנו בעצם צריכים להכין את ההצעה שהיא הצעה של הוועדה לקריאה שניה ושלישית.

דוד אזולאי: האם יש הערות?

ק': אין.

עידו יצחק: אני רק אעיר בהמשך לדיון הקודם שבו העלית את השאלה של הנושא של ביטחון הפנים בכללותו - היום הייתי בישיבה של ועדת הכנסת שעסקה בסעיף 5 לחוק הכנסת בהקשר של ועדת הכספים.

עידו יצחק: העליתי את הסוגיה הזו, וגם חבר הכנסת מיכאלי העלה את הסוגיה הזו בישיבה ומה שהחליט יושב ראש הוועדה – שהנושא הזה יידון בזמן הכנת הצעת החוק לקריאה שניה ושלישית.

עידו יצחק: כרגע הם מכינים אותה לקריאה הראשונה.

דוד אזולאי: האמת ששאלתי בנושא והתברר שכמעט לא נתקלנו במקרים שבהם נזקקנו לחקיקה בוועדת המשנה ולכן אמרתי שאם לא הזדקקנו עד היום, נקווה שלא נזדקק ואז, מה שהצענו שוועדת הכנסת תקבל איזושהי החלטה עקרונית בנושא – במקום חקיקה שיהיה תיקון בתקנון.

עידו יצחק: לא, זה משהו שמצריך - -

דוד אזולאי: נקרא את הנוסח.

עידו יצחק: בהצעת חוק להגנה על עדים (תיקון מס' 3)(דיונים בחקיקת משנה), התש"ע-2010 - " תיקון סעיף 10 1.

עידו יצחק: בחוק להגנה על עדים, התשס"ט-2008 (להלן – "החוק העיקרי"), בסעיף 10(ג)(1) במקום "ועדה מוועדות הכנסת" יבוא "ועדת הפנים והגנת הסביבה של הכנסת".

עידו יצחק: תיקון סעיף 13 2.

עידו יצחק: בסעיף 13 לחוק העיקרי, במקום "ועדה מוועדות הכנסת" יבוא "ועדת הפנים והגנת הסביבה של הכנסת".

עידו יצחק: תיקון סעיף 38 3.

עידו יצחק: בסעיף 38 לחוק העיקרי, אחרי סעיף קטן (ה) יבוא: "(ו) (1) יושב ראש ועדת הפנים והגנת הסביבה של הכנסת (בסעיף קטן זה – הוועדה) לאחר התייעצות עם יושב ראש הכנסת רשאי לקבוע כי תקנות, צווים או כללים הטעונים את אישור הוועדה לפי חוק זה, יאושרו על ידי ועדת משנה של הוועדה שישיבותיה חסויות, אם שוכנע כי טעמים של מניעת פגיעה בפעילות הרשות, הגנה על שלומו של אדם או מניעת פגיעה בתכנית הגנה מחייבים כי האישור או הדיון בקשר אליו יישמרו בסוד.

עידו יצחק: (2) הוועדה תבחר את חברי ועדת המשנה: מספרם של חברי ועדת המשנה לא יעלה על חמישה".

דוד אזולאי: חמישה כולל היו"ר?

עידו יצחק: כן.

דוד אזולאי: כי היום אנחנו שישה.

דוד אזולאי: נכון?

יפה שפירא: חמישה.

עידו יצחק: אני ממשיך בקריאה: "דין אישור שניתן על ידי ועדת המשנה לפי סעיף קטן זה – כדין אישור שניתן על ידי הוועדה".

דוד אזולאי: איך עושים בדרך כלל כשיש חקיקה בוועדה – בקריאה ראשונה אנחנו מחליטים ומעלים למליאה.

דוד אזולאי: איך זה יתנהל בוועדת המשנה?

עידו יצחק: מדובר בחקיקת משנה.

עידו יצחק: דברים שלא מגיעים למליאה ממילא.

עידו יצחק: זה רק תקנות, צווים, כללים.

דוד אזולאי: ואז בעצם אין לנו את הבעיה שצריכים להעלות את הנושאים לאישור המליאה, אז החיסיון נשאר.

עידו יצחק: חקיקה ראשית עולה למליאת הוועדה.

דוד אזולאי: לא יעלה על הדעת שחקיקה ראשית תישאר בוועדות חסויות.

דוד אזולאי: יש הערות?

דוד אזולאי: אם כך, מי בעד?

דוד אזולאי: ההצעה עוברת לקריאה שניה ושלישית.

דוד אזולאי: אני מודה לכולם, הישיבה נעולה.